jkorsvik/nowiki_second_scrape_merged huggingface dataset:
Liste over biskoper ved Hólar

Liste over biskoper ved Hólar er den historisk rekken av katolske og protestantiske biskoper ved Hólar, Island:


== Katolske biskoper ==
1106 – 1121:  Jón Ögmundsson
1122 – 1145:  Ketill Þorsteinsson
1147 – 1162:  Bjørn Gilsson
1163 – 1201:  Brandur Sæmundsson
1203 – 1237:  Gudmund Arason – Guðmundur góði Arason
1238 – 1247:  Bótólfur
1247 – 1260:  Heinrekur Kársson
1263 – 1264:  Brandur Jónsson
1267 – 1313:  Jörundur Þorsteinsson
1313 – 1322:  Auðunn rauði
1324 – 1331:  Lárentíus Kálfsson
1332 – 1341:  Egill Eyjólfsson
1342 – 1356:  Ormur Ásláksson
1358 – 1390:  Jón skalli Eiríksson
1391 – 1411:  Pétur Nikulásson
1411 – 1423:  Jón Henriksson
1425 – 1435:  Jón Vilhjálmsson
1435 – 1440:  Jón Bloxwich
1441 – 1441:  Róbert Wodbor
1442 – 1457:  Gottskálk Keneksson
1458 – 1495:  Ólafur Rögnvaldsson
1496 – 1520:  Gottskálk grimmi Nikulásson
1524 – 1550:  Jón Arason


=== Titulærbiskoper ===
28. juni 1929 – 25. juli 1929:  Martino Meulenberg S.M.M.
23. februar 1942 – 17. juni 1972:  Jóhannes Gunnarsson S.M.M.
29. august 1975 – 23. mars 1979:  Gerhard Schwenzer SS.CC.
30. juni 1979 – 8. februar 1983:  James Anthony Griffin
25. mars 1983 – 30. august 1990:  Lawrence Joyce Kenney
22. desember 1990 – 24. september 1996:  Francisco Javier Errázuriz Ossa
6. november 1998 – 29. august 2003:  Mathew Moolakkattu O.S.B.
7. oktober 2003 – 21. oktober 2003:  Stanislas Kazimierz Nagy S.C.J.
24. februar 2004 – :  Stanislaw Budzik


== Protestantiske biskoper ==
1552 – 1569:  Ólafur Hjaltason
1571 – 1627:  Guðbrandur Þorláksson
1628 – 1656:  Þorlákur Skúlason
1657 – 1684:  Gísli Þorláksson
1684 – 1690:  Jón Vigfússon
1692 – 1696:  Einar Þorsteinsson
1697 – 1710:  Björn Þorleifsson
1711 – 1739:  Steinn Jónsson
1741 – 1745:  Ludvig Harboe
1746 – 1752:  Halldór Brynjólfsson
1755 – 1779:  Gísli Magnússon
1780 – 1781:  Jón Teitsson
1784 – 1787:  Árni Þórarinsson
1789 – 1798:  Sigurður Stefánsson


== Se også ==
Liste over biskoper ved Skálholt
Hólar

Hólar er et lite samfunn eller en landsby, Hólar í Hjaltadal, med rundt 100 beboere som er lokalisert i distriktet Skagafjörður i nordlige Island, omtrent 379 km fra Reykjavík.


== Historie ==
Hólar ble grunnlagt som et bispedømme i 1106 av biskop Jón Ögmundsson og ble snart det ene av Islands to ledende læresteder. Hólar spilte en viktig del i den islandske politikken i middelalderen, og var setet til biskop Gudmund Arasson (1161–1237) i hans kamp med de islandske høvdingene. Under biskop Jón Arason (1484–1550) ble Hólar det siste gjenværende festningen for den katolske troen på Island under reformasjonen. Under reformasjonen gikk Skálholt over til protestantismen mens Hólar forble katolsk. Den religiøse konflikten ble brutalt løst i 1550 da Hólars siste katolske biskop Jón Arason ble ført til sør på Island og ble halshogd på Skálholt sammen med sine to sønner. Hólar fortsatte som protestantisk bispedømme til 1798.
Den best kjente lutherske biskopen ved Hólar var Guðbrandur Þorláksson.
Den første trykkerimaskinen ble introdusert ved Hólar i 1530. Hólars landbrukshøyskole ble grunnlagt i 1882. Høyskolen ble omdøpt til Hólar universitetshøyskole i 2003.


== Se også ==
Liste over biskoper ved Hólar


== Eksterne lenker ==
Háskólinn á Hólum – nettsted for Hólars landbrukshøyskole, med Introduction to Hólar – engelsk presentasjon
Semic Press

Semic Press var lenge Sveriges største tegneserieforlag, en markedsstilling som ble oppnådd gjennom oppkjøp av Centerförlaget i 1969 og Williams förlag i 1975. I dag har forlaget imidlertid kun bokutgivelser under navnet Bokförlaget Semic.
Forlaget, som er en del av konsernet Bonnier, ble grunnlagt i 1950 som datterselskap av Åhlén & Åkerlunds förlag. Navnet på forlaget var i begynnelsen Serieförlaget, og blant de første titlene som ble gitt ut var Fantomet, Blondie og Tarzan. På midten av 50-tallet ble navnet endra til Åhlén & Åkerlunds Ungdomstidninger, før det på midten av 60-tallet ble endra til sitt nåværende navn, Semic Press – ordet «Semic» var en sammenskriving av det svenske ordet serier og det engelske comic.
I 1997 solgte Bonnier sin serieutgivning til Egmont, og Semic ble gjort om til et rent bokforlag innen Bonnierkonsernet med navnet Bokförlaget Semic.


== Referanser ==


== Eksterne lenker ==
Semic, forlagets hjemmeside
Semic Press, phantomwiki
Semic, seriewikin
Semic, comicWiki
Wolverton stasjon

Wolverton stasjon er en jernbanestasjon i Wolverton i det nordlige Milton Keynes. 
Stasjonen betjenes av London Midlands lokaltog mellom Northampton og London på Northampton Loop, som er en del av West Coast Main Line. 
Wolverton Bend er en beryktet sving rett utenfor stasjonen, som oppstod da stasjonen ble flyttet østover i 1885 for at jernbanefabrikken og -verkstedet ved siden av skulle kunne utvides. British Rails Advanced Passenger Train, et tidlig krengetog klarte ikke denne svingen. Et tiår senere bestod Virgin Trains' italienske Pendolino prøven. Disse togene stopper ikke ved stasjonen, men intercityruten går forbi Wolverton.
Molukkene

Molukkene (tidligere kjent som Krydderøyene, indonesisk: Kepulauan Maluku) er en øygruppe på omkring 1000 øyer i østre Indonesia, mellom Sulawesi, Timor og Ny-Guinea. Øyene har et totalt areal på 83 660 km² og 2,1 millioner innbyggere (2004). Store deler av øygruppen inngår i den indonesiske provinsen med samme navn.


== Største øyer ==
Ambon
Aruøyene
Bacan
Bandaøyene
Buru
Halmahera - den største av øyene
Morotai
Obi
Seram
Sulaøyene
Tanimbarøyene
Ternate
Wetar


== Referanser ==


== Eksterne lenker ==
(en) Moluccas – kategori av bilder, video eller lyd på Commons
Pulsjet

Pulsjetmotor er en resonansmotor uten stempel. Hovedprinsippet i virkemåten er slik: Luft blir suget inn gjennom ventilen på grunn av vakuum fra forrige forbrenning. Luften blandes med drivstoff i forbrenningskammeret og antennes av flammerester som blir returnert tilbake til brennkammeret pga. vakuum fra forrige forbrenning, ventilen vil da lukkes av forbrenningstrykket slik at forbrenningsgassene tvinges ut gjennom et snevrere rør bak som blir kalt resonansrør. På grunn av farten og massen av gassen som beveger seg ut bakenden av røret vil det skapes et undertrykk i forbrenningskammeret som suger inn neste ladning. 
Pulsjetmotoren blir startet opp ved hjelp av trykkluft som blir blåst forbi ventilen inn til brennkammeret og blandingen blir antent av en tennplugg. Siden går den av seg selv uten tennpluggen fordi blandingen som kommer inn i brennkammeret blir antent fordi det i resonansrøret er flammerester som ble returnert til brennkammeret pga. vakuum fra forrige forbrenning.
Lengden av resonansrøret er nøye avstemt fordi flammen må ikke blåse ut av resonansrøret for at flammen skal kunne returnere til brennkammeret for å antenne ny blanding i brennkammeret. Pulsjetmotoren i et modellfly kan pulsere opptil 250 pulser pr. sekund mens pulsjetmotoren i en V1 flyvende bombe pulserte opptil 45 pulser pr. sekund.
Pulsjetmotoren har noen ulemper: Høyt drivstofforbruk. Kort levetid pga. brente ventiler fra høy forbrenningstemperatur. Kan ikke monteres inn i flyet pga. sterk varmeutvikling rundt pulsjetmotoren.


== Ventilløs pulsjetmotor ==
Den ventilløse pulsjetmotoren har ingen bevegelige deler og dermed god holdbarhet. Dette er den enkleste jetmotoren som er laget. Den ble produsert på 60-tallet. 
Den ventilløse pulsjetmotor er ikke virkelig ventilløs — den bruker luftmassen i inntaksrøret som om den var en ventil til erstatning for en mekanisk ventil. 


== Historie ==
Martin Wiberg (1826–1905) utviklet den første pulsjetmotor i Sverige.


== Eksterne lenker ==
Pulsjetmotor: http://www.youtube.com/watch?v=IJqkHJ2zWPY
Ventilløs pulsjetmotor: http://www.youtube.com/watch?v=oPevraef4gI&feature=related
Bandasjøen

Bandasjøen (indonesisk: Laut Banda) er en sjø utenfor Indonesia, som avgrenses av Molukkene i nord, Sulawesi i vest og av Timor i sør. Bandasjøen grenser mot Arafurasjøen i øst, Timorsjøen i sør, Floressjøen i vest og Molukksjøen og Seramsjøen i nord.
Bandasjøen er ca. 1000 km fra øst til vest og 500 km fra nord til sør. Sjøens totale areal er på ca. 740 000 km², og det dypeste punktet er på ca. 7200 m. Bandasjøen regnes som en del av Stillehavet.


== Jordskjelv ==
Jordskejlv skjer hyppig i området grunnet samløpet av tre tektoniske plater, de den eurasiske, stillehavs- og indoaustralske platene.

Jordskjelvet i Bandasjøen 1938
Jordskjelvet i Bandasjøen 2005
Jordskjelvet i Bandasjøen 2006
Jordskjelvet i Bandasjøen 2009
Jordskjelvet i Bandasjøen 2010


== Referanser ==


== Litteratur ==
Nunn, Patrick D. (1994): Oceanic Islands, Oxford, Great Britain, Blackwell
Arafurasjøen

Arafurasjøen (indonesisk: Laut Arafura) er et randhav til Stillehavet, beliggende øst for Indonesia, sør for Ny-Guinea og nord for Australia. Mot vest grenser Arafurasjøen til Timorsjøen og Bandasjøen, og mot øst danner Torresstredet passasje mot Korallhavet. Mot sør danner Arafurasjøen den brede Carpentariabukta mellom Arnhem Land og Kapp York-halvøya.
Arafurasjøen er 1290 km lang og 560 km bred. Havet er et grunt sokkelhav med dyp på mellom 50 og 80 m.
Celebessjøen

Celebessjøen (indonesisk: Laut Sulawesi) er et randhav til Stillehavet, beliggende sør for Filippinene og nord for den indonesiske øya Sulawesi (Celebes). Makassarstredet forbinder Celebessjøen med Javasjøen i sørvest. Sjøen er 675 km fra nord til sør og 837 km fra øst til vest. Samlet areal er 280 000 km² og dypeste punkt er 6200 meter.
Bow Brickhill stasjon

Bow Brickhill stasjon er en jernbanestasjon i Bow Brickhill i Milton Keynes. Den betjener London Midlands lokaltog på Marston Vale Line. 
Stasjonen åpnet i 1900-årene, langt senere enn de fleste andre stasjoner på linjen. Den var bemannet frem til 1980-årene, men har siden da kun hatt to sikkerhetskameraer. Frem til 2004 var den unik blant engelske jernbanestasjoner ved at den har to plattformer som ikke ligger side ved side. Årsaken til dette er at det skal være mulig å ha to tog stående der uten at biltrafikken i plankrysset stoppes. Fra 2004 har en rekke andre stasjoner på linjen også fått tilsvarende plattformer. 
Plankrysset er også spesielt, ved at det ligger en rundkjøring på Brickhill Street fra Milton Keynes rett utenfor jernbanelinjen. Dette fører ofte til trafikkorker som er svært vanskelige å løse opp når rundkjøringen fylles opp fordi bommene er stengt.
Fenny Stratford stasjon

Fenny Stratford stasjon er en jernbanestasjon i Fenny Stratford i Milton Keynes. Den betjener London Midlands lokaltog på Marston Vale Line mellom Bletchley og Bedford. 
Stasjonen er ikke betjent, og stasjonsbygningen er nå i privat eie. Frem til 1960-årene var det to plattformer, men den ene har blitt fjernet. Stasjonsbygningen er vernet (Grade II).
Floressjøen

Floressjøen (indonesisk: Laut Flores) er havområdet sør for den indonesiske øya Sulawesi, mot Flores og Sumbawa. Mot vest går Floressjøen over i Javasjøen og Balisjøen; mot øst i  Bandasjøen. 
Floressjøen har et areal på 240 000 km². Den regnes som en del av Stillehavet, og har forbindelse med Indiahavet mellom Flores og Sumbawa. 
På en av øyene i Floressjøen ligger vulkanen Batu Tara.
Mikhail Botvinov

Mikhail Botvinov (russisk: Михаил Ботвинов, tysk: Mikhail Botwinov; født 17. november 1967 i Lidinka, Russland) er en tidligere russisk, i dag østerriksk langrennsløper.


== Karriere ==
Den russiskfødte løperen startet for hjemlandet til og med sesongen 1995/96, men etter uenighet med det russiske skiforbundet gikk han over til det østerrikske landslaget og ble østerriksk statsborger. Fra 1997 kunne han konkurrere internasjonalt for Østerrike.
Botvinovs første store trium var gullmedaljen på 4 x 10 km stafett under VM 1999 sammen med Christian Hoffmann, Alois Stadlober og Markus Gandler. I samme mesterskap tok han bronse på 50 km klassisk.
Karrierens høydepunkt kom under OL 2002, da han tok sølv på 30 km fri teknikk bak landsmannen Christian Hoffmann. Under OL 2006 i Torino fikk han bronse på 50 km fellesstart, bak Giorgio Di Centa og Jevgenij Dementjev.


== Resultater ==


=== Olympiske leker ===
Sølv på 30 km fellesstart i Salt Lake City 2002
Bronse på 50 km fellesstart i Torino 2006


=== VM på ski ===
Gull på 4 x 10 km stafett for Østerrike i Ramsau 1999
Bronse på 4 x 10 km stafett for Russland i Falun 1993
Bronse på 50 km klassisk i Ramsau 1999


=== Annet ===
Vinner av Vasaloppet i 1997


== Sammenlagtplasseringer i verdenscupen ==


== Referanser ==


== Eksterne lenker ==
(de) Mikhail Botvinov – Munzinger Sportsarchiv 
(en) Mikhail Botvinov – Olympics.com 
(en) Mikhail Botvinov – Olympic.org 
(en) Mikhail Botvinov – Olympedia 
(en) Mikhail Botvinov – Sports-Reference (OL-resultater – arkivert) 
(en) Mikhail Botvinov – FIS (langrenn)
Woburn Sands stasjon

Woburn Sands stasjon er en jernbanestasjon i Woburn Sands i Milton Keynes. Den betjener London Midlands lokaltog mellom Bletchley og Bedford på Marston Vale Line.
Geosynchronous Satellite Launch Vehicle Mk III

Geosynchronous Satellite Launch Vehicle Mk III, vanligvis kjent under forkortelsen GSLV-III, er en indisk bærerakett som har vært under utvikling av Indian Space Research Organisation (ISRO) siden første halvdel av 2000-tallet. Raketten skal kunne plassere tunge satellitter i geostasjonære baner, og kommer til å gjøre India helt uavhengig av andre land selv ved oppskytning av tyngre nyttelaster. Første suborbitale testoppskytning av hjelperakettene på GSLV-III fant sted 18. desember 2014. Det eksisterer også planer om å anvende raketten i Indias kommende bemannede romferder.  
Raketten er etterfølgeren til GSLV, men den er ikke videreutviklet fra sin forgjenger. GSLV Mk I hadde et russiskprodusert kryogenisk tredje trinn, men dette har blitt erstattet av et indiskprodusert kryogenisk trinn på GSLV Mk II. GSLV Mk III vil også ha et indiskprodusert kryogenisk trinn.


== Detaljer ==
Type: mellomstor bærerakett
Produsent: ISRO
Land:  India
Status: under utvikling
Jomfrutur: 2014 (planlagt)Mål

Høyde: 42,4 meter
Diameter: 4 meter
Vekt: 630 000 kg
Antall trinn: 3Kapasitet

Nyttelast til lav jordbane: 10 000 kg
Nyttelast til geostasjonær overføringsbane: 4–5 000 kg


=== Trinn ===
Hjelperaketter (trinn 0) - S-200

Antall hjelperaketter: to
Motorer: én med fast drivstoff
Skyvekraft: 5 151 kNBrenntid: 103 sekunder
Brensel: fastFørste trinn - L-110

Motorer: to Vikas-motorer med flytende drivstoff
Skyvekraft: 1 600 kN
Spesifikk impuls: 300 sekunder
Brenntid: 240 sekunder
Brensel: flytende UDMH + N2O4Andre trinn - C25

Motorer: én CE-20-motor med flytende drivstoff
Skyvekraft: 200 kN
Spesifikk impuls: 450 sekunder
Brenntid: 720 sekunder
Brensel: LOX/LH2 (flytende oksygen og flytende hydrogen)


== Se også ==
Geosynchronous Satellite Launch Vehicle
Polar Satellite Launch Vehicle
Angara A3
Atlas V
Delta IV
Falcon 9
H-IIA
Long March 3B
Titan IIIC
Ariane 5


== Referanser ==


== Eksterne lenker ==
Om GSLV Mk.3 på Gunter's Space Page (på engelsk)
Om GSLV-III på antrix.gov.in (på engelsk)
Transit (satellittbasert navigasjonssystem)

TRANSIT, også kjent som NAVSAT (som står for Navy Navigation Satellite System), var det første satellittbaserte navigasjonssystemet som ble tatt i bruk. De første testene av systemet ble gjort i 1960. Systemet ble brukt primært av den amerikanske marinen for blant annet å gi nøyaktige posisjoner til undervannsbåter. Systemet ble også brukt til meteorologiske formål. Systemet ble avviklet i 1996 til fordel for NAVSTAR Global Positioning System (omtales kort som «GPS»), et mer moderne system som gir mer nøyaktig posisjonering.
Edward Furlong

Edward Walter Furlong (født 2. august 1977 i Glendale i California) er en amerikansk skuespiller, mest kjent for rollen som John Connor i Terminator II – Dommens dag.


== Karriere ==
Furlong startet filmkarrièren sin som John Connor i Terminator II – Dommens dag, en rolle han i 1992 mottok en MTV Movie Award for, for beste gjennombrudd, og en Saturn Award for beste unge skuespiller. Han ble oppdaget til rollen av rollebesetningsansvarlig for filmen, da Furlong var på Boys and Girls Club i Pasadena i California.
De neste filmrollene han fikk hadde bare moderat suksess, selv om han spilte sammen med skuespillere som Meryl Streep og Liam Neeson i Før og etter fra 1996, Tim Roth i Little Odessa og en del andre. I 1998 hadde han sin neste viktige rolle, da han spilte i American History X sammen med Edward Norton.
Han gjentok rollen som John Connor i attraksjonen T2-3D: Battle Across Time i Universal Studios' temapark i Japan. Han skulle også gjenta rollen i Terminator 3: Rise of the Machines, men kunne ikke medvirke på grunn av rettslige problemer grunnet hans misbruk av alkohol og narkotika. I dag påstår han at dette er en av de tingene han angrer mest på, fordi han føler at han skuffet mange av Terminator-seriens fans, som likte opptredenen hans i Terminator II, og ønsket at han skulle komme tilbake i Terminator 3. Han fikk derimot gjenta rollen som John Connor i den sjette Terminator-filmen, Terminator: Dark Fate, som ble utgitt i 2019, men bidraget hans begrenset seg til ansikts-motion capture.I 1992 gav han ut albumet Hold on Tight i Japan.I 1993 var han med i Aerosmiths musikkvideo for «Living on the Edge». I 2004 var han med i Metallicas musikkvideo for «The Unnamed Feeling». I 2007 spilte han i musikkvideoen for «Still in Love with You» av Five A.M., sammen med Ice-T og Bruce Willis' datter Rumer Willis.


== Filmografi (utvalg) ==


=== Filmer ===


=== TV ===


== Privat ==
Furlong har kjempet med narkotika- og alkoholmisbruk gjennom hele karrièren. Han gjennomgikk rehabilitering første gang i 2000. Han hevdet da at han ikke likte kokain og at han aldri har brukt heroin. Han har senere sagt at han var avhengig av både heroin og kokain. Han har siden blitt arrestert flere ganger for bruk av narkotika, familievold og brudd på besøksforbud.Furlong giftet seg med skuespiller Rachael Bella Kneeland i 2006, men paret skilte seg i 2009. De fikk en sønn sammen. Bella hevdet i retten at sønnen hadde testet positivt på kokain, noe som medførte at Furlongs samvær med sønnen kun kunne skje under tilsyn.


== Referanser ==


== Eksterne lenker ==
(en) Offisielt nettsted 
(en) Edward Furlong – kategori av bilder, video eller lyd på Commons 
(en) Edward Furlong på Internet Movie Database 
(sv) Edward Furlong i Svensk Filmdatabas 
(da) Edward Furlong på Filmdatabasen 
(da) Edward Furlong på Scope 
(fr) Edward Furlong på Allociné 
(en) Edward Furlong på AllMovie 
(en) Edward Furlong hos Turner Classic Movies 
(en) Edward Furlong hos Rotten Tomatoes 
(en) Edward Furlong hos The Movie Database 
(en) Edward Furlong på Discogs 
(en) Edward Furlong på MusicBrainz
Thomas H. Cook

Thomas H. Cook (født 1947 i Alabama, USA) 
er en amerikansk krimforfatter. 
Cook har 6 ganger vært nominert Mystery Writers of Americas høythengende Edgar-pris. Han har også vært nominert for britiske Crime Writers' Associations prestisjefulle Dagger-pris.


== Referanser ==


== Eksterne lenker ==
(en) Thomas H. Cook på Internet Movie Database 
(en) Thomas H. Cook hos The Movie Database 
(en) Utførlig bibliografi
Pavo

Pavo er ei slekt i tribuset påfugler (Pavonini), som inngår i fasanfamilien (Phasianidae). Gruppen teller to arter som er endemiske for henholdsvis Sri Lanka og India, og Sørøst-Asia. Dette er terrestriske arter som trives i tropisk klima og åpen skog.


== Inndeling ==
Inndelingen følger HBW Alive og er i henhold til McGowan & Bonan (2018). Norske navn på arter og grupper følger Norsk navnekomité for fugl og er i henhold til Syvertsen et al. (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.

Galliformes, hønsefugler
Phasianidae, fasanfamilien, (2 underfamilier, 7 tribus, 51 slekter, 187 arter)
Rollulinae, (jungelrapphøns eller jungelrapphøner), (8 slekter, 32 arter)
Phasianinae, (fasaner og høns), (7 tribus, 43 slekter, 155 arter)
Pavonini, påfugler, (4 slekter)
Afropavo, (monotypisk)
A. congensis, kongopåfugl
Pavo
P. cristatus, indiapåfugl
P. muticus, smaragdpåfugl
Argusianus, (monotypisk)
A. argus, argusfasan
Rheinardia, (monotypisk)
R. ocellata, dragefasan
Polyplectronini (monotypisk)
Coturnicini (11 slekter)
Gallini, (frankoliner og høns), (6 slekter)
Lophophorini (5 slekter)
Phasianini (6 slekter)
Tetraonini, skoghøns, (10 slekter)


== Referanser ==


== Eksterne lenker ==
(en) Pavo i Global Biodiversity Information Facility 
(no) Pavo hos Artsdatabanken 
(en) Pavo hos Fossilworks 
(en) Pavo hos ITIS 
(en) Pavo hos NCBI 
(en) Kategori:Pavo – bilder, video eller lyd på Wikimedia Commons 
(en) Pavo – galleri av bilder, video eller lyd på Wikimedia Commons 
Pavo – detaljert informasjon på Wikispecies
Oldham County

Oldham County er navnet på to fylker i USA:

Oldham County (Kentucky)
Oldham County (Texas)
Hartley County

Hartley County er et fylke i den amerikanske delstaten Texas. Fylket hadde 6 062 innbyggere i 2010. Det ligger i den nordvestlige delen av staten og det grenser mot Dallam County i nord, Moore County i øst og mot Oldham County i sør. Det har også grense mot delstaten New Mexico i vest.
Hartley Countys totale areal er 3 790 km² hvorav 2 km² er vann. I 2000 hadde fylket 5 537 innbyggere og administrasjonssenteret ligger i byen Channing. Hartley County ble grunnlagt i 1876 og har fått sitt navn etter lovgiverne og advokatene Oliver C. Hartley og Rufus K. Hartley.


== Byer ==
Channing
Hartley


== Referanser ==


== Eksterne lenker ==
(en) Offisielt nettsted 
(en) Hartley County, Texas – kategori av bilder, video eller lyd på Commons
Dallam County

Dallam County er et fylke i den amerikanske delstaten Texas. Det ligger i den nordvestlige delen av staten og grenser mot Sherman County i øst og mot Hartley County i sør. Det har også grense mot delstatene Oklahoma i nord og New Mexico i vest.
Dallam Countys totale areal er 3 899 km² hvorav 1 km² er vann. I 2000 hadde fylket 6 222 innbyggere og administrasjonssenteret ligger i byen Dalhart. Dallam County har fått sitt navn etter advokaten og avismannen James Wilmer Dallam.


== Eksterne lenker ==
(en) Offisielt nettsted 
(en) Dallam County, Texas – kategori av bilder, video eller lyd på Commons
Maskinoversettelse

Maskinoversettelse er en automatisk oversettelse fra ett språk til et annet. 
I regelbasert maskinoversettelse styres oversettelsen av en rekke kompliserte lingvistiske grammatikker og regler. På grunnlag av setningenes syntaks og semantikk sikter man mot å oppnå en oversettelse som både er korrekt (dvs. setningenes oppbygning/syntaks er i orden) og bevarer betydningen av den opprinnelige setningen. 
I statistisk maskinoversettelse brukes store mengder med tekst til å lage språkmodeller og oversettelsesmodeller. Førstnevnte gir f.eks. sannsynligheten for at et visst ord følger et annet, mens oversettelsesmodellen gir sannsynligheten for at et visst ord oversettes av et annet (eller at en viss frase oversettes av en annen, i frasebasert statistisk maskinoversettelse).
Oftest er det ikke en-til-en-forhold mellom forskjellige språk, noe som kan gi utfordringer, og gjør at det er behov for manuell redigering av maskinelt oversatt tekst.


== Se også ==
Apertium – en maskinoversettelsesplatform med fri og åpen kildekode


== Eksterne lenker ==
Nordsamisk – norsk maskinoversettelse
Apertium, regelbasert system basert på fri data og fri programvare (se også Apertium)
LOGON – Norwegian – English Machine Translation
GramTrans Norsk-engelsk, engelsk-norsk og skandinavisk oversettelse av tekst og hjemmesider